Foto: Uzbekistan Airpors 2023 yil 26 martdan Vengriyaning Wizz Air loukoster aviakompaniyasi Abu Dabi — Samarqand — Abu Dabi yo‘nalishi bo‘yicha parvozlar chastotasini oshiradi. Parvozlar Airbus A320/A321 samolyotlarida haftasiga to‘rt marta — seshanba, payshanba, shanba va yakshanba kunlari amalga oshiriladi. Ilgari aviatashuvchi ushbu yo‘nalishda haftasiga uch marta — seshanba, payshanba va shanba kunlari parvozlarni amalga oshirgan. 2023 yil 18 apreldan boshlab Wizz Air Toshkentga parvozlar chastotasini oshirish rejalashtirilmoqda: reyslar har kuni amalga oshiriladi. Ayni paytda aviakompaniya O‘zbekiston poytaxtiga haftasiga uch marta — dushanba, chorshanba va juma kunlari parvozlarni amalga oshirmoqda. Wizz Air 2003 yilda tashkil etilgan Vengriyaning loukoster aviakompaniyasi bo‘lib, shtab-kvartirasi Budapeshtda joylashgan. 2022 yil iyul holatiga ko‘ra Wizz Air aviaparki o‘rtacha yoshi 5,3 yil bo‘lgan 141 ta Airbus samolyotidan iborat edi.